paragraph_text: Gospodari svemira: Otkriće (eng. Masters of the Universe: Revelation), američka animirana serija koju su 2021. godine producirali Kevin Smith i Powerhouse Animation Studios. Serija je nastavak originalne Filmationove serije He-Man i Gospodari svemira (1983. - 1985.) i zato se reklamirala kao prva nova serija iz franšize Gospodari svemira izdana nakon 40 godina, ignorirajući seriju i događaje iz Nove pustolovine He-Mana (1989. - 1991.) te novu verziju serije He-Man i Gospodari svemira (2002. - 2004.) koju je distribuirao Cartoon Network preko svoje platforme.